CELEX: 62021CN0637
Language: et
Date: 2021-10-18 00:00:00
Title: Kohtuasi C-637/21: Eelotsusetaotlus, mille on esitanud Raad van State (Madalmaad) 18. oktoobril 2021 – K. R., teine menetluspool: Staatssecretaris van Justitie en Veiligheid

17.1.2022   
            
            
               ET
            
            
               Euroopa Liidu Teataja
            
            
               C 24/19
            
         
      Eelotsusetaotlus, mille on esitanud Raad van State (Madalmaad) 18. oktoobril 2021 – K. R., teine menetluspool: Staatssecretaris van Justitie en Veiligheid
      (Kohtuasi C-637/21)
      (2022/C 24/25)
      Kohtumenetluse keel: hollandi
      
         Eelotsusetaotluse esitanud kohus
      
      Raad van State
      
         Põhikohtuasja pooled
      
      
         Apellant: K. R.
      
         Teine menetluspool: Staatssecretaris van Justitie en Veiligheid
      
         Eelotsuse küsimused
      
      
                  1.
               
               
                  Kas Euroopa Parlamendi ja nõukogu 29. aprilli 2004. aasta direktiivi 2004/38/EÜ (1), mis käsitleb Euroopa Liidu kodanike ja nende pereliikmete õigust liikuda ja elada vabalt liikmesriikide territooriumil ning millega muudetakse määrust (EMÜ) nr 1612/68 ja tunnistatakse kehtetuks direktiivid 64/221/EMÜ, 68/360/EMÜ, 72/194/EMÜ, 73/148/EMÜ, 75/34/EMÜ, 75/35/EMÜ, 90/364/EMÜ, 90/365/EMÜ ja 93/96/EMÜ, artikli 16 lõiget 4 tuleb tõlgendada nii, et alalise elamisõigusega liidu kodaniku kui tahes lühiajaline viibimine vastuvõtvas liikmesriigis on piisav, et katkestada vastuvõtvast liikmesriigist rohkem kui kahe järjestikuse aasta pikkuse eemalviibimise ajavahemikku?
               
            
                  2.
               
               
                  Kui vastus esimesele küsimusele on eitav: milliseid aspekte tuleb arvesse võtta, et kindlaks määrata, kas sellise liidu kodaniku viibimine vastuvõtvas liikmesriigis katkestab vastuvõtvast liikmesriigist kahe järjestikuse aasta pikkuse eemalviibimise ajavahemiku? Kas seejuures võib oluline olla asjaolu, et asjaomane liidu kodanik on viinud oma huvide keskme üle teise liikmesriiki?
               
            
         (1)  ELT 2004, L 158, lk 77; ELT eriväljaanne 05/05, lk 46.